open-index/open-wikipedia-markdown huggingface dataset:
Тесноносни мајмуни

**Тесноносни мајмуни** () — парвoред на примати. Заедно со широконосните мајмуни влегуваат во инфраредот на вистински мајмуни, а заедно со аветите го образуваат подредот на сувоносни мајмуни.

Тесноносните мајмуни може да се поделат на три главни групи:

* парапитекуси (*Parapithecoidea*) — целосно изумрена група на тесноносни мајмуни;
* кучелики мајмуни (*Cercopithecoidea*) — голема група на тесноносни примати кои живеат во Африка, Азија и Европа (Гибралтар);
* хоминоиди (*Hominoidea*) — виши мајмуни, во кои систематски припаѓа и модерниот човек.

Сите тесноносни мајмуни се дневни животни. За сите е карактеристична сложена социјална организација. Речиси сите тесноносни, освен толстотелите, имаат тесна носна преграда, а ноздрите се насочени надолу. Големината на телото се движи од 35&nbsp;cm (*[[Callibella humilis]]*) до 175&nbsp;cm (горила). Мозокот е добро развиен. Забите се 32 на број. Приматите се исхрануваат најмногу со мешана храна од која преовладува растителната, поретко се инсектојадни. Поради мешаната исхрана, желудникот кај нив е едноставен. Забите се од четири типа — секачи, песјаци, преткатници и катници; катниците се со 3-5 запци. Кај приматите постои целосна смена на забите — од млечни во трајни. Имаат грлени торбички. Опашката кај повеќето е долга, но таа никогаш не се користи за фаќање на гранките или други објекти (т. е. таа не е прехензивна). Кај некои претставници (лапундер, мандрил) опашката е кратка или отсуствува (магот, човеколик мајмун).

Приматите поседуваат добро развиени петпрсни фаќачки екстремитети кои се приспособени за движење по гранките на дрвјата. За сите примати е карактеристична сличноста на клучната коска и целосното раздвојување на лакотната и палечната коска, што ја овозможува подвижноста и разновидноста на движењата кои може да се изведат со предните екстремитети. Палецот е подвижен и кај многу видови може да биде поставен спротивно на останатите прсти. Краевите од фалангите на прстите се снабдени со нокти. Кај тие форми на примати кои имаат канџовидни нокти или поседуваат канџи на прстите, палецот секогаш има зарамнет нокт. Влакнестиот покров на телото и некои региони од кожата понекогаш се светло обоени. Кај нижите тесноносни мајмуни постојат лицеви торбички и седални перничиња. Тие се распространети во Африка и Азија на Арапскиот Полуостров, во Јужна и Југоисточна Азија, Кина и Јапонија. Еден вид на тесноносен мајмун, магот, се среќава дури и во Европа (Гибралтар). Живеат во стада или семејни групи.

## Надворешни врски

* Parvorder Catarrhini - Classification - Systema Naturae 2000
* Catarrhini Infraorder 

*
Категорија:Мајмуни
Парламентарни избори во Обединетото Кралство (2010)

**Парламентарните избори во [[Обединетото Кралство]]** се одржатле на 6 мај 2010 година.  Изборите се организирани за избор на пратеници во 650 изборни единици за Домот на општините (долниот дом). Изборите биле распишани на 12 април 2010 година. Гласачките места биле отворени од 7:00-22:00 часот. Во исто време се одржале и неколку избори за локална управа.

Владејачката Лабуристичка партија се обидела да обезбеди четврт последователен мандат и да ја врати поддршката од 1997 година. Конзервативната партија ќе се обиде да добие доминантна позиција во Велика Британија во политиката откако ја загубила во 1990-тите. Либералдемократите се надеваат дека без нив нема да може да се формира идната влада.

Конзервативна партија под водство на Дејвид Камерон освоила најголем број на гласови и пратенички места, но не успела да ги добие дополнителните 326 места за да има целосно мнозинство. Ова е првпат од изборите во 1974 наваму (и вторпат од Втората светска војна наваму) Британија да изгласа немнозински парламент.

Со ова, на 10 мај 2010 водачот на Конзервативците Дејвид Камерон е прогласен за Премиер на Обединетото Кралство.

## Наводи

2010
Категорија:Обединетото Кралство во 2010 година
Вистински мајмуни

**Вистински мајмуни**, **симии** или **виши [[примати]]** () — инфраред на широконосни мајмуни (*Haplorhini*) кои имаат слична градба на телото со човекот. Според последните антрополошки и генетски податоци, сите мајмуни од инфраредот на вистинските мајмуни се делат на два парвредови: широконосни („новосветски мајмуни“) и тесноносни („старосветски мајмуни“). Најстарите фосили на вистински мајмуни се пронајдени во Индија во 2008 година и се од видот гуџаратска антрасимија (*Anthrasimias gujaratensis*). Тие датираат од пред 54,5 милиони години. Од еоценските депозити во Кина е познат родот еосимија, стар околу 45 милиони години. Во застарената систематика овој таксон се сметал за подред на антропоидите — вишите примати (*Anthropoidae*). Денес, заедно со аветите, вистинските мајмуни се вклучени во поткласата на шуроконисни мајмуни. Времето на разделување на сувоносните мајмуни на вистински мајмуни и авети, според генетиката, се проценува на 77-80 милиони години, а претходните проценки биле 63 милиони години. Разделувањето на тесноносни и широконосни било пред 43 милиони години.

## Систематика

Следната систематика ги дава различните семејства на вистински мајмуни, како и нивното место во рамките на редот *Primates*:

* **РЕД [[Примати|PRIMATES]]**
** подред Strepsirrhini
** подред Haplorrhini: авети, кучелики и човеколики мајмуни
*** инфраред Tarsiiformes
*** инфраред **Simiiformes**
**** парвред Platyrrhini: широконосни мајмуни
***** семејство Cebidae: мармозети, тамарини, капучини и верверични мајмуни 
***** семејство Aotidae: ноќни мајмуни
***** семејство Pitheciidae: титии, сакии и уакарии 
***** семејство Atelidae: пајаковидни мајмуни 
**** парвред Catarrhini
***** натсемејство Cercopithecoidea (старосветски мајмуни)
****** семејство Cercopithecidae: старосветски мајмуни
***** натсемејство Hominoidea
****** семејство Hylobatidae: гибони 
****** семејство Hominidae: големи човеколики мајмуни (и луѓе)

## Наводи

## Надворешни врски
*  BioMed Central Full text Gene conversion and purifying selection of a placenta-specific ERV-V envelope gene during simian evolution
*  SIMIIFORMES 
*  ADW Simiiformes Classification
*  Taxonomy browser (Simiiformes)
*  Late middle Eocene epoch of Libya yields earliest known radiation of African anthropoids
*  Mouse-Sized Primates Shed Light on Human Origins 


Категорија:Сувоносни мајмуни
Сувоносни мајмуни

**Сувоносни мајмуни** () — подред на примати. Порано овој подред, со исклучок на аветите, се нарекувал вистински мајмуни, со што се потенцирала разликата од т. н. полумајмуни. Денес ваквата поделба се смета за застарена.

Сувоносните мајмуни, кон кои припаѓа и човекот, се одликуваат со низа одлики кои ги разликуваат од другиот подред на примати — влажноносни мајмуни. Според името, кај хаплоринските примати носот е сув и со помалку развиен осет за мирис. Сувоносните најчесто раѓаат по едно младенче. Во целост, овој подред се смета за поразвиен во еволутивна смисла.

Сувоносните мајмуни се среќаваат во тропските и суптропските региони на Америка, Африка (со исклучок на Мадагаскар), кај Гибралтар, како и во Јужна и Југоисточна Азија до Јапонија. Човекот ги населува сите континенти, со исклучок на Антарктикот.

Сувоносните мајмуни се поделени на два инфраредови:

* авети (*Tarsiiformes*)
* вистински мајмуни (*Simiiformes*)
** широконосни мајмуни или мајмуни од Новиот Свет (*Platyrrhina*)
** тесноносни мајмуни или мајмуни од Стариот Свет (*Catarhina*)

Најстарите фосилни претставници на овој подред се тејардина и антрасимија, стари околу 55 милиони години.
## Наводи

*
Централен комитет на МРО

**Централниот комитет** бил раководното тело на Внатрешната Македонска Револуционерна Организација. Револуционерната мрежа на ВМРО била изградена од селски, окружни и околиски комитети а целосната дејност и важните решенија на организацијата зависеле од Централниот комитет (ЦК). За прв претседател на комитетот бил избран Христо Татарчев во 1894 година. Паралелно со Централниот комитет во 1896 година со работа започнува и Задграничното претставништво кое било прекинато во 1928 година. Централниот комитет прекинува со работа по Деветнаесетомајскиот преврат во 1934 година во Бугарија кога биле преземени мерки за ликвидирање на ВМРО и тогашниот раководител Иван Михајлов.
## Членови на Централниот комитет

## Наводи

Категорија:Македонска револуционерна организација
Јас ја имам силата

**Јас ја имам силата** (англиски: *I have the strength*) — македонска поп-рок песна, компонирана од Кристијан Габровски и изведена од страна на Ѓоко Танески, заедно со Били Ѕвер & Пејчин како македонски претставник за песна на Евровизија 2010 во Осло, Норвешка.

Песната била избрана на 20 февруари 2010 година од 16 песни-учеснички во финалето на Скопскиот фестивал 2010 година. Таа добила најмногу бодови и прaктично се натпреварувала за првото место со Влатко Илиевски, пред да биде прогласена за победничка. Песната не успеала да се квалификува за финалето на Евровизија.

## Опис
Песната ја компонирал и ја напишал Кристијан Габровски (познат и како Ристо Бомбата), а аранжманот е направен од Дарко Тасев.

По победата на македонскиот национален избор за песна на Евровизија, било одлучено аранжманот и текстот да останат исти, а песната да биде изведена на македонски јазик. Во почетокот на мај 2010 година, била снимена верзија на англиски јазик со наслов *I'll Forget You* ("Ќе те заборавам"). Текстот за англиската верзија го напишала Весна Малинова.

## Домашен избор
Песната за првпат била исполнета како 10-та по ред на полуфиналната вечер на Скопскиот фестивал 2010 година. На крајот на полуфиналната вечер се нашла на 4-та позиција, со освоени 15 бода (заедно од жирито и "телевоутингот").

Во финалето, што се одржало на 20 февруари, песната била 11-та по ред и победила со вкупно 22 бода (12 од жирито и 10 од "телевоутингот").

## Видео спот
Под мотото “Моето име е Македонија“, во март 2010 година бил снимен официјалниот музички спот за песната. Спотот бил снимен во студиото на Томато продукција, во режија на Бранислав Поповиќ - Бане. Во видеото биле прикажани убавините на Македонија преку некои од најдобрите македонски женски модели како што се Наталија Грубовиќ, Марјана Станојковска и Радица Лелова.

Ѓоко Танески и Били Ѕвер биле облечени во елегантни костуми, а девојките во провокативни и привлечни творби, изработени од страна на Елена Лука. На крајот од видеото има текст што вели: "Моето име е Љубов". Спотот премиерно бил прикажан на 30 март 2010 година на МРТ.

## Настап на Евровизија 2010
Песната била изведена 15-та по ред на првата полуфиналната вечер на Евровизија 2010 во Осло, на 25 мај 2010 година. На сцената, заедно со Танески, Били Ѕвер и Пејчин се појавила и младата македонска пејачка Деана Николовска со уште две девојки. Деана го отпеала придружниот вокал и на сцената танцувала со девојките.

## Текст на песната

## Надворешни врски
*Официјалниот видео спот - Youtube

## Наводи

Категорија:Песна за Евровизија 2010
Категорија:Македонски песни за Евровизија
Категорија:Појавено во 2010 година во Македонија
Црква „Св. Петка“ - Гостивар

**Света Петка**  е црква во Гостивар. Овој храм бил повеќепати  разрушуван, но како се создавале услови бил и возобновуван.

Богослужба во црквата се одржува секој петок, со почеток во утринските часови. За време на богослужвите се пее божествената литургија од Св. Јован Златоуст.

За Источен Петок - Балаклија во црквата се одржува света литургија и се осветува вода која верниците ја пијат.

## Поврзано
* Цркви во Гостивар

## Наводи

Категорија:Цркви во Гостивар
Категорија:Дела на Дебарската школа
Црква „Св. Богородица“ - Гостивар

мини|лево|Внатрешноста на црквата
**Пресвета Богородица** — главна и катедрална црква во Гостивар, сместена на самиот плоштад. Изградбата на црквата е започната во 1924 година, а нејзиното  осветување е извршено во 1929 година. Во 2003 година на црквата извршен е поголем  реставраторски зафат.

## Велигденски обичаи
Во црквата, за време на првите пет недели од Велигденскиот пост, се извршувала мала повечерна богослужба во петоците во кои се читал Акатист кон Пресвета Богородица и се пее петолебие во чест на Христовото чудо со кое прехранил 5000 луѓе со 5 леба. Целата процесија е со цел да се оддаде почит и благодарност на добрите дела кои Христос ги направил во животите на верниците.

На Велики Петок, во црквата се положува Светата Плаштеница и се изнесува Чесниот Крст на кој е распнат Исус Христос. Верниците одат во црква, носат јајца, палат свеќи и по обичај три пати поминуваат под Плаштеницата со цел да го симболизираат поминувањето низ Господовиот гроб, односно преку распетие, страдање и погребение да стигнат до воскресение. Малите деца се тие кои најмногу го почитуваат протнувањето под Плаштеницата.

На Велика Сабота, во утринските часови во црквата се служи Света Василева Литургија.

Во недела, пред полноќ, верниците се собираат пред црквата со црвени јајца и свеќи и се крчкаат по полноќ. Пред 12 часот, богослужителите и верниците прават трикратен опход околу црквата со пеење на Воскресение Христе Твое Спасе“. По опходот, во црквата се служи утрена и литургија на Свети Јован Златоуст.

## Поврзано
* Цркви во Гостивар

## Наводи

Категорија:Цркви во Гостивар
Гостивар
Широконосни мајмуни

**Широконосни мајмуни** или **[[Нов свет|новосветски мајмуни]]**  () — парворед на примати. Заедно со тесноносните мајмуни (старосветски мајмуни) го образуваат инфраредот на вистински мајмуни, а со аветите го образуваат подредот на сувоносни мајмуни.

Широконосните мајмуни, со исклучок на човекот, се единствените примати кои живеат на американскиот континент. Нивниот ареал на живеење се протега од јужно Мексико до северна Аргентина. На островите од Карипското Море порано постоеле неколку (денес изумрени) видови кои припаѓале во групата на антилски мајмуни (*Xenotrochini*).

За разлика од старосветските мајмуни, кај широконосните мајмуни ноздрите се насочени нанапред, а носот во целост е покрупен и поширок. Големината и тежината на широконосните мајмуни е различна. Најмал претставник од овој инфраред воопшто е џуџестиот мармозет, кој тежи само 100 г, а најголеми се дрекавците и неколку видови на пајаковидни мајмуни, чија тежина надминува 10 кг. Сите новосветски мајмуни живеат на дрвјата и, со исклучок на ноќните мајмуни, активни се во текот на денот.

Најстарите фосили од широконосни мајмуни и припаѓаат на олигоценската епоха. Во однос на двата други инфраредови на сувоносни мајмуни, поблсико сродство имаат со старосветските мајмуни отколку со аветите. Многу е веројатно дека предците на овој таксон го преминале Атлантскиот Океан на пловечки дрвја во епохата кога растојанието меѓу континентите не било толку големо.

## Систематика

Широконосните мајмуни се распределени во пет семејства:

* Семејство Callitrichidae: мармозети и тамарини
* Семејство Cebidae: капучини и верверични мајмуни
* Семејство Aotidae: ноќни или бувски мајмуни (дурукулис)
* Семејство Pitheciidae: титии, сакии и уакарии
* Семејство Atelidae: дрекавци, пајаковидни и волнени мајмуни

## Надворешни врски

* Platyrrhini and Ceboidea 

*
Црква „Св. Димитрија“ - Гостивар

**Свети Димитрија**  е црква во Гостивар. Изградена е во 1840 година. Била ограбувана преку 10тина пати во последните години.

## Галерија

 Слика: Gostivar old Cross.JPG|Стар крст пронајден во дворот на црквата Св. Димитрија.  Откриен е во 1840 година
 Слика: Внатрешноста на црквата "Свети Димитрија".jpg|thumb|Внатрешност на црквата
 Слика: Апсидата на црквата "Свети Димитрија" во Гостивар, Македонија.jpg|Изглед кон апсидата
 Слика: Камбаното ѕвоно на црквата „Свети Димитрија" во Гостивар.jpg|Камбаното ѕвоно на црквата 


## Поврзано
* Цркви во Гостивар

## Наводи

Категорија:Цркви во Гостивар
Г
Категорија:Дела на Дебарската школа
Црква „Св. Петка“ - Стенче

**Света Петка** — помала селска црква во тетовското село Стенче, Македонија.

## Местоположба

Црквата се наоѓа североисточно од селото, на возвишението Црвенка, на падините на Сува Гора, на патот кој води кон соседното село Блаце, каде припаѓа и катастарски.

До црквата води земјен пат кој се двои од локалниот асфалтен пат помеѓу Стенче и Гургурница.

## Историја

Селаните подигнале црквичка во 1923 година на местото на руини од некогашен истоимен храм. Дотогаш, на тоа место постоел крст.

Сегашната црква е од темел изградена во 1993 година. Била осветена на 1 јуни 1997 година.

Црквата била цел на кражби, меѓу која и таа во ноќта помеѓу 8 и 9 февруари 2013 година, при што биле украдени пари.

## Архитектура

Сегашната градба на црквата е трикорабна со камбанарија од западната страна.

### Фрескоживопис

Црквата е целосно живописана во периодот 2006-2009. Истото било извршено од Војо Михајловски.

## Галерија


Податотека:Црква „Св. Петка“ - Стенче 12.jpg|Поглед на црквата
Податотека:Црква „Св. Петка“ - Стенче 13.jpg|Поглед на црквата
Податотека:Црква „Св. Петка“ - Стенче 2.jpg|Апсидата
Податотека:Црква „Св. Петка“ - Стенче 3.jpg|Влезот
Податотека:Црква „Св. Петка“ - Стенче 4.jpg|Слика до влезот
Податотека:Црква „Св. Петка“ - Стенче 5.jpg|Поглед на црквата
Податотека:Црква „Св. Петка“ - Стенче 6.jpg|Ниша на камбанаријата
Податотека:Црква „Св. Петка“ - Стенче 7.jpg|Камбанаријата
Податотека:Црква „Св. Петка“ - Стенче 8.jpg|Црковниот двор
Податотека:Црква „Св. Петка“ - Стенче 9.jpg|Трпезаријата
Податотека:Црква „Св. Петка“ - Стенче 10.jpg|Трпезаријата
Податотека:Црква „Св. Петка“ - Стенче.jpg|Поглед на црквата


## Поврзано
* Тетовско архијерејско намесништво
* Милетинска парохија
* Стенче

## Наводи

## Надворешни врски

* Детален извештај за мониторинг од ИКОМОС Македонија

Категорија:Храмови посветени на Света Петка во Македонија
Категорија:Македонската архитектура во 1997 година
Хуангпу

мини|десно|300п|Реката Хуангпу низ Шангај
[мини|десно|300п|Мостот [Лупу (мост)|Лупу преку реката Хуангпу]]

**Хуангпу** (кин. 黃浦江, пинјин: *Huángpǔ Jiāng* = „жолтобрежна река“) е река во Кина долга 97&nbsp;км која тече низ градот Шангај.

Хуангпу е најголемата река во Шангај, а нејзина најзначајна притока е Суџоу.

Има просечна ширина од 400 метри, и просечна длабочина од 9 метри. Хуангпу е извор на речиси целото водоснабдување на Шангај. Таа го дели градот на два поголеми региона: Пудунг (исток) и Пусји (запад).

„Бундот“ во Шангај се наоѓа на кејот на реката.

Долж реката се протега и градот Џиасјинг.

## Мостови
* Сунгпу
* Сјипу
* Лупу
* Нанпу
* Јангпу

## Тунели
Под реката поминуваат многу линии на Шангајското метро.

## Поврзано
* Географија на Кина
* Список на реки во Кина

Категорија:Реки во Кина
Категорија:Шангај
Рим Мастерс 2010

**2010 Рим Мастерс** е тениски турнир, кој се игра на земјена подлога. Ова е 67мото издание на овој турнир, класифициран во АТП Мастерс 1000 турнирите во 2010 АТП Светски Тур и ВТА Премиер 5 во 2010 ВТА тур. Двата и машкиот и женскиот турнир ќе се одржат на Форо Италико во Рим, Италија. Маѓкиот турнир ќе се одржи од 24 април до 2 мај 2010, додека женскиот турнир же се одржи од 30 април до 8 мај 2010.

## АТП Учесници
### Носители

* Рангингзите се од 19 април 2010. Носителите се подложни на промени.

### Други учесници
Следниве играчи добија вајлд карта вајлд карта во главната жрепка:
*  Симоне Болели
*  Паоло Лоренци
*  Потито Стараче
*  Филипо Воландери

Следниот играч добија специјална поштеда во главната жрепка:
*  Тиемо де Бакер

Следниве играчи добија учество преку квалификации:
*  Хуан Игнасио Чела
*  Сантјаго Гиралдо
*  Марсел Грањолерс
*  Јан Хаек
*  Михаел Љодра
*  Петер Лучак
*  Леонардо Маер

Следниот играч го доби местото на среќен губитник:
*  Симон Греул

### Откажувања
Следниве поважни играчи се откажаа од турнирот:
*  Николај Давиденко (скрешен зглоб) 
*  Хуан Мартин дел Потро (десен зглоб) 
*  Томи Хас (операција на десниот колк) 
*  Фернандо Гонсалес (повреда на коленото)
*  Иво Карловиќ (повреда на Ахиловата Пета)
*  Гаел Монфилс (лев зглоб)
*  Давид Налбандијан (десна нога)
*  Томи Робредо (повреда на грбот)
*  Енди Родик (приватни причини) 
*  Гил Симон (десно колено)
*  Радек Штепанек (замор)

## Шампиони
### Мажи Сингл

 **[[Рафаел Надал]]** го победи  Давид Ферер 7–5, 6–2

### Жени Сингл

 **[[Марија Хосе Мартинес Санчес]]** ја победи  Јелена Јанковиќ 7–6(5), 7–5

### Мажи Дабл

 **[[Боб Брајан]]** /  **[[Мајк Брајан]]** ги победија  Џон Иснер /  Сем Кјури 6–2, 6–3

### Жени Дабл

 **[[Гиела Дулко]]** /  **[[Флавиај Пенета]]** vs.  Нуриа Љагостерес Виес /  Марија Хосе Мартинес Санчес 6–4, 6–2

## Наводи

## Надворешни врски
* Официјално мрежно место 

Категорија:Рим Мастерс
Категорија:2010 АТП Светски Тур
Категорија:2010 во тенисот
Рим Мастерс 2010 – мажи поединечно

Рафаел Надал успешно ја одбрани титулата против Давид Ферер 7–5, 6–2.

## Носители
Најдобрите 8 носители добија директрен пласман во втората рунда. 

#  Роџер Федерер *(Втора Рунда)
#  [[Новак Џоковиќ]] *(Четвртфинале)
#  **[[Рафаел Надал]] (Шампион) **
#  Енди Мареј *(Трета Рунда)
#  [[Робин Содерлинг]] *(Трета Рунда)
#  Фернандо Вердаско *(Полуфинале)
#  [[Жо-Вилфред Цонга]] *(Четвртфинале)
#  Марин Чилич *(Втора Рунда)

<ol start="9">
<li> [[Микаил Јужни]] *(Прва Рунда)
 Томаш Бедрух *(Втора Рунда)
<li> [[Иван Љубичич]] *(Трета Рунда, се откажа преголем напор)
 Хуан Карлос Фереро *(Прва Рунда)
<li> *'Давид Ферер*'
<li> [[Џон Иснер]] *(Втора Рунда)
 Сем Кјури *(Прва Рунда)
<li> [[Хуан Монако]] *(Втора Рунда)


## Жрепка
### Легенда

### Финале

### Горна половина
#### Секција 1

#### Секција 2

### Долна половина
#### Секција 3

#### Секција 4

## Наводи
* Главна жрепка
* Квалификации сингл

Категорија:2010 АТП Светски Тур
Категорија:Рим Мастерс
Терористички напади во Могадишу (2010)

**Терористичкот напад во [[Могадишу]]** се случил на 1 мај 2010 година во близина на пазарот Бакара во Могадишу, главниот град на Сомалија. Во нападот загинале најмалку 39 луѓе и околу 70 биле повредени.

## Наводи

Категорија:Терористички напади во 2010 година
Категорија:Сомалија во 2010 година
Вајтхолска палата

**Вајтхолската палата** (англиски: *Palace of Whitehall*) била главната резиденција на англиските кралеви во Лондон во периодот од 1530 до 1698 година. Целиот комплекс бил целосно изгорен од пожар освен Банкетниот дом. Главен архитект на објектот бил Иниго Џонс. Во времето на неговото постоење, палатата била најголема во Европа, која се состоела со околу 1.500 соби.

## Наводи

Категорија:Поранешни згради и градби во Вестминстер
Категорија:Тјудорски кралски палати во Англија
Категорија:Кралски градби во Лондон
Категорија:Кралски резиденции во Обединетото Кралство
Категорија:Епископски палати во Лондон
Црква „Св. Тома“ - Зубовце

**Свети Апостол Тома**  е главна манастирска црква во гостиварското  село Зубовце. Карактеристично за оваа црква е тоа што нејзиниот иконостас и иконите се  изработени од бронза, лично од ктиторот, македонскиот академски  сликар и вајар Томе Серафимовски.  Оваа црква е една од ретките цркви во Македонија која го носат името на Апостол Тома.

## Наводи

Категорија:Зубовце (Гостиварско)
Категорија:Цркви во Општина Врапчиште
Категорија:Македонската архитектура во 2008 година
Категорија:Храмови посветени на Свети Тома во Македонија
Црква „Св. Марена“ - Зубовце

**Света Марена - Огнена Марија**  позната и како **Света Марина** — една од трите цркви во гостиварското село Зубовце. Се наоѓа во западниот дел на селото и е изградена во 1845 година, врз темели на многу постара црква. 
Во 1859 година познатиот Дичо Зограф, со својата тајфа ги има насликано живописот на  црквата и 50-тина икони, а се потпишал и на престолната икона  на св.  Марина. во црквата има една икона (*„Симнување од крстот“*) која е насликана од Љубе Бошковски. Патрониот празник на црквата е денот на Св. Марена кој се празнува на 30 јули, кој всушност е празник и на целото село. Брдото пред црквата e склоно на ерозија и се спушта по неколку сантиметри и  постои опасност да ја свлече црквата. Местото е посетено од професори од Градежниот  факултет од  Скопје за кој е изработен проект за спречување на  понатамошно лизгање  на земјата и санирање  на целиот простор.

## Наводи

Категорија:Зубовце (Гостиварско)
Категорија:Дела на Дебарската школа
Зубовце
Црква „Св. Ѓорѓи“ - Волковија

**Свети Ѓорѓи** — главна манастирска црква на Волковскиот манастир во тетовското село Волковија, Македонија.

## Местоположба

Манастирската црква се наоѓа јужно од селото Волковија, сместена на возвишението Чука.

## Историја

Црквата потекнува од 14 век, која за време на владеењето на Турците била срушена од страна на Синан-паша, кој го разрушил манастирот, а според некои извори со материјалот ја изградил познатата Синан-пашина џамија во Скопје.

Растурените книги од ограбениот и разрушениот волковиски манастир по доаѓањето во Лешок почнал да ги бара и собира отец Кирил Пејчиновиќ. Тој пронашол пет ракописи (минеи), а на една од нив ќе запише дека ги пренел книгите во Лешочкиот манастир во 1825 година.

По рушењето на црквата останале само два камени крста, каде мештаните подигнале параклис во 1927 година. Во параклисот биле ставени и двата камени крста, остатоци од некогашната манастирска црква.

Во 1999 година, мештаните покренале иницијатива за возобновување на манастирската црква. Тогаш бил срушен дотраениот параклис и на 23 мај со благослов на митрополитот Полошко-Кумановски г. Кирил се извршило осветување и полагање на камен-темелник од страна на архијерејскиот намесник протојереј-ставрофор Мирко Станковски за нова црква.

Сегашниот објект е изграден и осветен во 2006 година од страна на митрополитот г. Кирил. Црквата неколкупати била цел на кражби.

Во минатото тука се одржувале Волковиски средби со гостувања на многу македонски пејачи.

## Архитектура

Црквата е еднокорабна градба со централна купола, која се издига на висок тамбур. Од западната страна врз отворениот трем се издига камбанарија на два ката со пристап преку дрвени скапи од наосот.

### Фрескоживопис

Црквата има делумен живопис со слаби уметнички квалитети. Тој е од понов период (2003-2005) и е дело на тројца автори: Тони и Васе Ќурковски и Елизабета Наумчевска.

Во црквата постои мозаик наречен „Чудото на Св. Ѓорѓи" со димензии од 1,7 х 0,9 метар, кој е дело на македонскиот академски сликар од Вевчани, Никола Угриновски.

## Галерија


Податотека:Црква „Св. Ѓорѓи“ - Волковија 2.jpg|Апсидата
Податотека:Црква „Св. Ѓорѓи“ - Волковија 3.jpg|Источната страна
Податотека:Црква „Св. Ѓорѓи“ - Волковија 4.jpg|Влезот
Податотека:Црква „Св. Ѓорѓи“ - Волковија 5.jpg|Фреска на камбанаријата
Податотека:Црква „Св. Ѓорѓи“ - Волковија 6.jpg|Камбанаријата
Податотека:Црква „Св. Ѓорѓи“ - Волковија 7.jpg|Поглед на црквата
Податотека:Црква „Св. Ѓорѓи“ - Волковија 8.jpg|Јужната страна
Податотека:Црква „Св. Ѓорѓи“ - Волковија 9.jpg|Свеќарник
Податотека:Црква „Св. Ѓорѓи“ - Волковија.jpg|Поглед на црквата


## Поврзано
* Тетовско архијерејско намесништво
* Милетинска парохија
* Волковија

## Наводи

## Надворешни врски

* Детален извештај за мониторинг од ИКОМОС Македонија

Волковија
Категорија:Македонската архитектура во 2006 година
Категорија:Волковски манастир „Св. Ѓорѓи“
Стјуартска династија

**Династија Стјуарт** била шкотска династија, а подоцна и англиска и ирска, која успеала да ги спои сите династии под името на британската кралска династија. На шкотскиот престол застанале во 1371 година, кога круната на Шкотите била наследена од страна на Роберт II од Шкотска. Во времето на Мери I Стјуарт, се очекувало династијата да не остави наследник. Сепак таа од бракот со Хенри Стјуарт родила син, наредниот крал Јаков VI. 

Во 1603 година починела Елизабета I од Англија, која не оставила никакви директни наследници. Таа била последна кралица од Тјудорите. Нејзин најблизок роднина бил шкотскиот крал Јаков VI. Така, двете круни биле споени во една, кое го означило создавањето на Кралство Велика Британија. Последна кралица од оваа династија била Ана Стјуартска, по кое круната била пренесена на династија Хановер.

## Наводи


Категорија:Европски кралски династии
Црква „Св. Мина“ - Волковија

**Свети Мина** — главна селска црква во тетовското село Волковија, Македонија.

## Местоположба

Црквата се наоѓа во Горното Маало, веднаш пред основното училиште.

## Историја

Сегашната црква била подигната во 1936 година. Така запишал и Јован Трифуноски, при што новата голема црква ја заменила помалата црква, која постоела на тоа место.

Според натписот над главниот влез, црквата била изградена во 1935 година во времето на кралот Караѓорѓевиќ и била осветена на 16 октомври 1937 година.

## Архитектура

Црквата е трикорабна градба, која поседува голема купола на средината, додека основата е крсна во облик на правоаголник. Внатре има мала галерија за хор и дрвен олтар. Во овој храм се чуваат значајни црковни предмети и книги.

Во дворот на црквата има камбанарија, сала за свечени собири и базен во кој се фрла крстот за време на Водици. Истиот е изграден во 2007 година.

Во поново време има поставено нов покрив од лим, фасадата е малтерисана и варосана во бела и сива боја и во наосот е поставен нов под од керамички плочки.

### Фрескоживопис

Во црквата има делумен фрескоживопис. Постариот живопис од 1937 година се наоѓа во куполата и пандантифите, како и во олтарот. Овој живопис го има насликано зографот Данаил Фрчкоски.

Од 2012 година е само една светителска претстава на северниот ѕид во трпезаријата, кое е дело на Никола Кузмановски.

## Галерија


Податотека:Црква „Св. Мина“ - Волковија 10.jpg|Чешма во дворот
Податотека:Црква „Св. Мина“ - Волковија 11.jpg|Базенот за верски обреди
Податотека:Црква „Св. Мина“ - Волковија 12.jpg|Крстот во дворот
Податотека:Црква „Св. Мина“ - Волковија 13.jpg|Камбанаријата
Податотека:Црква „Св. Мина“ - Волковија 14.jpg|Гробен споменик
Податотека:Црква „Св. Мина“ - Волковија 16.jpg|Јужната страна
Податотека:Црква „Св. Мина“ - Волковија 17.jpg|Црквата и помошниот објект
Податотека:Црква „Св. Мина“ - Волковија 18.jpg|Помошниот објект
Податотека:Црква „Св. Мина“ - Волковија 2.jpg|Споредниот влез
Податотека:Црква „Св. Мина“ - Волковија 3.jpg|Апсидата
Податотека:Црква „Св. Мина“ - Волковија 4.jpg|Главниот влез
Податотека:Црква „Св. Мина“ - Волковија 5.jpg|Ниша над главниот влез
Податотека:Црква „Св. Мина“ - Волковија 6.jpg|Трифора и окно (запад)
Податотека:Црква „Св. Мина“ - Волковија 7.jpg|Куполата
Податотека:Црква „Св. Мина“ - Волковија 9.jpg|Натпис на црквата
Податотека:Црква „Св. Мина“ - Волковија.jpg|Поглед на црквата


## Поврзано
* Тетовско архијерејско намесништво
* Милетинска парохија
* Волковија

## Наводи

## Надворешни врски

* Детален извештај за мониторинг од ИКОМОС Македонија

Волковија
Црква „Св. Петка и Св. Недела“ - Тетово

**„Света Петка и Света Недела“** — црква во стариот дел на Тетово, во населбата Колтук. Црквата се наоѓа во дворот на храмот „Св. Никола“ веднаш до Споменикот на стреланите тетовци од 1944 година. Изградена е со средства на православни  верници, пред сè, од стариот дел на Тетово, но и од целиот град. На 26 ноември  2000  година се положил и  осветил камен темелник на празникот "Свети Јован Златоуст". При ископот на темелите биле пронајдени  остатоци со димензии 3х2 на постара црква која потекнувала од 14 век. Точниот податок за постоењето и градбата на  таа капела се сврзува со изградбата на помала црква посветена на Света Богородица,  која се наоѓала преку реката Пена. Црква е посветена на две светици, бидејќи во Тетово немало црква посветена на св. Недела, а стариот  храм бил посветен на св. Петка. Поради воените дејства во Тетово во 2001, изградбата била стопирана, но во 2007 година комплетно е завршена и осветена.

## Галерија

Податотека:Sv. Petka i Sv. Nedela TE (14).JPG
Податотека:Sv. Petka i Sv. Nedela TE (15).JPG
Податотека:Sv. Petka i Sv. Nedela TE (16).JPG
Податотека:Sv. Petka i Sv. Nedela TE (17).JPG
Податотека:Sv. Petka i Sv. Nedela TE (18).JPG
Податотека:Sv. Petka i Sv. Nedela TE (19).JPG
Податотека:Sv. Petka i Sv. Nedela TE (2).JPG
Податотека:Sv. Petka i Sv. Nedela TE (20).JPG
Податотека:Sv. Petka i Sv. Nedela TE (21).JPG
Податотека:Sv. Petka i Sv. Nedela TE (22).JPG
Податотека:Sv. Petka i Sv. Nedela TE (23).JPG
Податотека:Sv. Petka i Sv. Nedela TE (24).JPG
Податотека:Sv. Petka i Sv. Nedela TE (25).JPG
Податотека:Sv. Petka i Sv. Nedela TE (26).JPG
Податотека:Sv. Petka i Sv. Nedela TE (27).JPG
Податотека:Sv. Petka i Sv. Nedela TE (28).JPG
Податотека:Sv. Petka i Sv. Nedela TE (29).JPG
Податотека:Sv. Petka i Sv. Nedela TE (3).JPG
Податотека:Sv. Petka i Sv. Nedela TE (30).JPG
Податотека:Sv. Petka i Sv. Nedela TE (4).JPG
Податотека:Sv. Petka i Sv. Nedela TE (5).JPG
Податотека:Sv. Petka i Sv. Nedela TE (6).JPG
Податотека:Sv. Petka i Sv. Nedela TE (7).JPG
Податотека:Sv. Petka i Sv. Nedela TE (8).JPG
Податотека:Sv. Petka i Sv. Nedela TE (9).JPG


## Наводи

Категорија:Цркви во Тетово
Т
Категорија:Македонската архитектура во 2007 година
Планинарски дом „Чеплез“

**Планинарскиот дом „Чеплес“** се наоѓа на 1435м надморска височина во месноста Чеплес на планината Даутица, на планинскиот масив Јакупица. Домот се наоѓа во шума од високи букови дрва. Околу домот има широко отворен простор, тревнат и обраснат со папрат. Има извонреден планински амбиент и поглед кон врвовите на Јакупица. Домот е изложен на исток и има долг сончев период преку денот.

## Изградба

Домот е изграден во 1952 година.

Граден е од тврд камен и кал. Катот е граден од плот (плитар) малтерисан со кал. Кровната конструкција е од дрво покриен со поцинкуван лим. Има подрумска просторија, приземје и кат. Покрај домот е изградена помошна просторија, градена од цврст материјал (камен и малтер) во која е сместена трпезарија, кујна, бања и тоалет.

Домот има пет соби за спиење од кои две поголеми со групни легла. Има 56 кревети, но со групното сместување може да се сместат околу 100 планинари. Домот редовно се одржува, има електрично осветлување, довод на вода од сопствен извор - Нортонов бунар (пумпа). Надвор од домот има чешма со природна вода, исправна за пиење. Изградена е нова зграда со соби за сместување како продолжение на градбата каде што се наоѓа кујната.

Домот е постојано отворен и има постојан домар.

## Пристап до домот

### Со автомобил

Со автомобил може да се пристигне од Богомила (50 км југозападно од Велес), преку селото Нежилово или преку селото Папрадиште. Со возило по патот до домот се стигнува за околу 1 час од Богомила. Патот од Богомила до селата Папрадиште и Нежилово е асфалтиран и се наоѓа во прилично лоша состојба, на некои места асфалтот е значително оштетен поради што потребно е внимателно возење. Патот е тесен и во горниот дел кон горните села практично е невозможно разминување на две возила поради што во денови на значителна посетеност на ова подрачје се создаваат подолги колони поради застои заради разминување.

### Со воз и пеш

Со воз може да се стигне ако се користи железничката линија Велес - Прилеп - Битола, со симнување на железничката постојка кај селото Ореше, потоа пеш се оди по трасата Петле - Папрадиште - Чеплеска Река во траење од околу 3-4 часа. Или преку Нежилово со речиси исто времетраење. Патеките се обележани и главно добро одржувани од страна на Планинарското друштво „Солунска Глава".

## Можни излети

* Излет до изворите на реката Бабуна, во месноста Бабина Дупка, пешачење 2 часа од домот.
* Искачување на врвот Солунска Глава, со височина од 2.539 м, околу 2 часа печашење во добри временски услови во летниот период. Можни се брзи промени на временските услови од кои причини искачувањето до врвот се препорачува на искусни планинари или во организирани групи во кои има искусни планинари.
* Траса Чеплес - Солунска Глава - Убава - Патишка река - Скопје. Околу 8 часа пешачење
* Траса Чеплес - Солунска Глава - Планинарски дом Караџица - Планинарски дом Китка. Околу 4 часа пешачење.

## Литература

Категорија:Планинарски домови во Македонија
Водич по планинарските домови во Македонија

Основна цел на водичот е да се претстават планинарските домови и објектите низ Македонија, да се олесни пристапот и доаѓањето до нив, презентирајќи ги условите под коишто може да се престојува во нив.

Покрај тоа во книгата се дадени и кратки генералии за Македонија, список на планини во Македонија, краток историјат за развојот на планинарството во Македонија, елементи од давање прва помош во планина и заштита на планините од загадување.

Рецензенти: Киро Никовски, Киро Димитровски - Бихач.

Лектура: Лејла Салиева

Печатењето на книгата е целосно платено од страна на Интересната заедница за култура и физичка култура на СРМ.

Категорија:Книги
Категорија:Книги од 1987 година
Династија Јорк

**Династијата Јорк** (англиски: *York*) била кралска династија во Англија, која го презела престолот во текот на т.н. Војна на розите. Власта во Англија под Јоршката династија била во периодот од 1461 до 1485 година (со прекин 1470-1471 година). Прв крал од династијата станал Едвард IV од Англија, кој го заробил кралот Хенри VI кој пак бил од династијата Ланкастер. По смртта на Едвард IV, на престолот се качил неговиот малолетен син Едвард V, а како регент станал идниот крал Ричард III. Едвард на престолот се задржал само три месеци. Ричард III пак на престолот се задржал две години. Во 1485 година бил убиен во Битката кај Босфорт и на престолот се качил Хенри Тјудор, под името Хенри VII.

Династијата Јорк претендирала за престолот по татковата линија на Едмунд Лангли, вовјода од Јорк, кој бил четврти син на Едвард III.

## Наводи

Категорија:Војна на розите
Категорија:Европски кралски династии
Неомодернизам

thumb|десно|210px|Неомодернистичка станбена зграда во Цирих.

**Неомодернизам** е нов стил во архитектурата, кој се оформува кон крајот на 20 и почетокот на 21 век. Неомодернизмот е се појавува како резултат на растечкиот отпор и протест кон формите на постмодернистичката архитектура.

Неомодернизмот како архитектонски стил, своите форми ги влече од модернизмот, се разликува од модернистичкиот стил, по своите урбанистички идеи. Многу често, обнеојектите од овој стил се одликуваат само со неомодернистичка фасада - спротивно од принципите на модерната архитектура, кои го третираат објектот како целина.

## Извори

## Поврзано
* Модернизам
* Модерна архитектура

Категорија:Архитектура
ЖС „Битола“

**Железничката станица „Битола“** — железничка станица во Македонија, која се наоѓа во југоисточниот дел на градот Битола. Станицата се наоѓа на трасата на кракот D од паневропскиот коридор 10.

## Историја

мини|лево|Железничката станица во времето на Првата светска војна

Железничката станица во Битола е градена кон крајот на XIX век како дел од линијата Битола-Солун, која требало да ги поврзе овие два најголеми градови во европскиот дел на Османлиското Царство. Во 1911 година со воз од Солун преку Воден, на железничката станица во Битола пристигнал султанот Мехмед V. Подоцна е изградена и линијата кон Прилеп и Велес. Линијата кон Солун е затворена за сообраќај во 1984 година.

## Возен ред

## Наводи

Битола
Категорија:Згради и градби во Битола
ЖС „Лознани“

**Железничка станица „Лознани“** — железничка станица во Македонија, која се наоѓа во близина на селото Лознани. Станицата се наоѓа на трасата на кракот D од паневропскиот коридор 10.

Станицата има еден железнички колосек и се наоѓа во непосредна близина на магистралниот пат Прилеп - Битола. Објектот на станицата е во лоша состојба. Низ железничката станица поминуваат регионалните домашни возови на линијата Велес - Битола.

## Возен ред

## Наводи

## Надворешни врски

Лознани
Категорија:Лознани
ЖС „Прилеп“

**Железничка станица „Прилеп“** — железничка станица во Македонија, која се наоѓа во непосредна близина на градот Прилеп. Станицата се наоѓа на трасата на кракот D од паневропскиот коридор 10. Железничката станица има 4 колосеци.

## Возен ред
мини|лево|Дизел и парна локомотива на железничката станица во Прилеп

## Наводи

Прилеп
Категорија:Згради и градби во Прилеп
ЖС „Гостиражни“

**Железничка станица „Гостиражни“** — железничка станица во Македонија, која се наоѓа во непосредна близина на селото Гостиражни. Станицата се наоѓа на трасата на кракот D од паневропскиот коридор 10.

Зградата на железничката станица е изградена од цврст материјал на еден кат. Железничката станица се наоѓа надвор од селото. Низ железничката станица поминуваат регионалните домашни возови на линијата Скопје-Битола.

Железничката станица „Гостиражни“ е оддалечена 108,6 километри од главната железничка станица во Скопје.

## Возен ред

## Надворешни врски

## Наводи

Гостиражни
Категорија:Гостиражни
ЖС „Ореше“

**Железничка станица „Ореше“** — железничка станица во Македонија, која се наоѓа во непосредна близина на селото Ореше. Станицата се наоѓа на трасата на кракот D од паневропскиот коридор 10.

Ова железничко стојалиште се користи како крајно одредиште на планинарите кои го посетуваат планинарскиот дом „Чеплез“, односно планинскиот врв Солунска Глава.

## Возен ред

## Наводи

Ореше
Категорија:Ореше
ЖС „Богомила“

**Железничка станица „Богомила“** — железничка станица во Македонија, која се наоѓа во непосредна близина на селото Богомила.

Станицата се наоѓа на трасата на кракот D од паневропскиот коридор 10, сместена на надморска височина од 491 м и располага со четири железнички колосеци. Зградата на железничката станица е изградена од цврст материјал на два спрата. Во зградата има мала чекална и билетарница. Железничката станица се наоѓа веднаш над регионалинот пат Богомила - Велес. Низ железничката станица поминуваат регионалните домашни возови на линијата Велес - Битола.

Железничката станица во Богомила е оддалечена 94,8 километри од главната железничка станица во Скопје.

## Обнова

Во текот на 2015 година била најавена обнова на железничката станица во Богомила, како дел од поголемиот проект за обнова на железничките станици долж коридорите 10 и 10д.

## Галерија на слики


Податотека:Железничка станица во Богомила_6663.jpg|Железничката станица пред нејзината обнова
Податотека:Железничка станица во Богомила_6666.jpg|Зградата на железничката станица
Податотека:Железничка станица во Богомила_6664.jpg|Колосеци на железничката станица
Податотека:Железничка станица Богомила.jpg|Железничката станица сликана од воз
Податотека:Обновата железничка станица во Богомила (1).jpg|Името на станицата
Податотека:Перони на железничката станица во Богомила.jpg|Перони на станица
Податотека:Придружни објекти на ЖС „Богомила“.jpg|Придружни објекти околу станица
Податотека:Обновата железничка станица во Богомила.jpg|Обновените перони на станица


## Возен ред

## Наводи

## Надворешни врски

Богомила
Категорија:Богомила
ЖС „Согле“

**Железничка станица „Согле“** — железничка станица во Македонија, која се наоѓа во непосредна близина на селото Согле. Станицата се наоѓа на трасата на кракот D од паневропскиот коридор 10.

## Местоположба

Станицата се наоѓа во самото село Согле и до нејзе води мал асфалтиран пат.

## Возен ред

## Наводи

## Надворешни врски

Согле
Категорија:Согле
ЖС „Теово“

**Железничка станица „Теово“** — железничка станица во Македонија, која се наоѓа во близина на селото Теово. Станицата се наоѓа на трасата на кракот D од паневропскиот коридор 10.

Низ железничката станица поминуваат регионалните домашни возови на линијата Скопје-Битола.

## Местоположба

Стојалиштето е создадено по иницијатива на селаните во близина на Теовскиот манастир, веднаш над селото, бидејќи поранешната станица била оддалечена од селото.

## Возен ред

## Наводи

Теово
Категорија:Теово
ЖС „Мартолци“

**Железничка станица „Мартолци“** — железничка станица во Македонија, која се наоѓа во близина на селото Мартолци. Станицата се наоѓа на трасата на кракот D од паневропскиот коридор 10.

Железничката станица се наоѓа надвор од селото, покрај патот кој води до самото село. Низ железничката станица поминуваат регионалните домашни возови на линијата Скопје - Битола.

Железничката станица повеќе не работи, а самата градба се користи како станбен простор. Во дворот на некогашната станица, каде постоел бунар со вода, моментално нема пристап поради оградување на просторот од денешните поседувачи на самата градба на станицата.

Железничката станица „Мартолци“ е оддалечена 76,4 километри од главната железничка станица во Скопје.

## Возен ред

## Наводи

## Надворешни врски

Мартолци
Категорија:Мартолци
ЖС „Велес“

**Железничка станица „Велес“** — железничка станица на железничкиот коридор 10 во градот Велес, во средишниот дел на Македонија. Железничката станица претставува распатница на железничките линии кон градовите Гевгелија, Битола и Кочани и на неа поминуваат регионалните домашни возови, како и меѓународните возови кон Белград и Солун.

Станицата поседува десет колосеци и дел од нив се електрифицирани. Железничката станица во Велес е оддалечена 50,9 километри од главната железничка станица во Скопје.

мини|лево|300п|Свечен пречек по повод пристигнувањето на првиот воз во Велес во 1873 година

## Наводи

## Надворешни врски

Велес
Категорија:Велес
ЖС „Пчиња“

**Железничка станица „Пчиња“** — железничка станица на железничкиот коридор 10, во централниот дел на Македонија. Железничката станица се наоѓа на железничката линија Скопје — Гевгелија и на неа поминуваат регионалните домашни возови од Скопје кон Гевгелија, како и меѓународните возови Белград — Солун и Скопје — Солун.

Пчиња
ЖС „Орешани“

**Железничката станица „Орешани“** — железничка станица во Република Македонија

## Возен ред

## Наводи


Орешани
ЖС „Драчево“

**Железничка станица „Драчево“** — железничка станица на железничкиот коридор 10 во населбата Драчево, во југоисточниот дел на градот Скопје, во Македонија.

Таа е трета по ред железничка станица на пругата Скопје - Велес и меѓународниот железнички коридор 10 Скопје - Гевгелија - Солун. Оваа станица претставува распатница бидејќи на нејзе се надоврзува кракот од скопскиот железнички јазол (обиколница) кој директно ги поврзува пругите Скопје - Гевгелија - Солун и Скопје - Куманово - Белград. Нејзината оддалеченост од главната станица во Скопје изнесува 12,2 километри. На оваа станица најчести патници се жителите на Драчево и работниците во околните фабрики и производствени погони. Станичната зграда е со типична архитектура за железнички објекти од крајот на XIX и почетокот на XX и поседува затворена чекална. На железничката станица Драчево, сообраќаат и застануваат патничките возови кои одат за Велес, Гевгелија, Битола и Кочани.

## Галерија


Податотека:Железничка станица „Драчево“ 2.JPG|Железничката станица „Драчево“ облеана со сонце (сликана од воз)
Податотека:Железничка станица „Драчево“ 1.JPG|Железничката станица „Драчево“ облеана со сонце (сликана од воз)


## Надворешни врски

Драчево
Категорија:Драчево
ЖС „Лисиче“

:*За други значења на поимот *'Лисиче** видете на [[Лисиче (појаснување)|појаснителната страница]]''


**Железничката станица „Лисиче“''' — железничка станица на железничкиот коридор 10 во населбата Горно Лисиче, во источниот дел на градот Скопје, во Македонија.

Таа е втора по ред железничка станица на пругата Скопје - Велес и меѓународниот железнички коридор 10 Скопје - Гевгелија - Солун.  Нејзината оддалеченост од главната станица во Скопје изнесува 4,5 километри. На железничката станица Лисиче, сообраќаат и застануваат патничките возови кои одат за Велес, Гевгелија, Битола и Кочани.

## Историја
По Втората светска војна, бил зголемен железничкиот сообраќај во насоките Скопје-Битола и обратно, и поради тоа биле отворени неколку станици за индустриски и патнички сообраќај. Меѓу нив била и станицата Лисиче. Оваа станица била отворена во 1963 година, веднаш по Скопскиот земјотрес, највеќе заради индустриски превоз. Таа неслучајно била изградена на таа местоположба бидејќи во непосредна близина биле фабриките „Усје“, скопската стакларница, млинот „Шар“, фабриката „ОХИС“. Поради големата индустриска побарувачка во следните години, преку станицата минувале четири до пет чифта возови дневно. Тогаш биле поставени шест колосеци (при првата етапа), додека во втората етапа биле ставени уште четири коловози. Останати стопански друштва што ги користеле пругите кај лисичката станица биле Југопетрол, Градинар-Лоза, Југоелектро, Сеча, Ацелитенка. Со распадот на овие стопански друштва и намалувањето на товарните потреби, денес железничката главно се користи за патнички сообраќај.   

## Галерија

Податотека:Железничка станица „Лисиче“ 1.JPG|Поглед на железничката станица (сликана од воз)
Податотека:Gorno Lisiche od prugite.JPG|Железничката пруга во близина на населбата Горно Лисиче
Податотека:Железничка станица „Лисиче“ 2.JPG|Поглед на железничката станица
Податотека:Железничка станица „Лисиче“ 3.JPG|Поглед на предната страна на железничката станица
Податотека:Железничка станица Лисиче (2).jpg|Перонот на железничката станица
Податотека:Железничка станица Лисиче (3).jpg|Товарен вагон кај железничката станица
Податотека:Железничка станица „Лисиче“ 4.JPG|Поглед на железничката станица


## Поврзано
* Македонски железници
* ГЖС „Скопје“
* ЖС „Велес“

## Наводи

## Надворешни врски
* „Патопис од експериментот: Со точак во воз низ Скопје“, „На Точак“, 25.09.2018.

Лисиче
Категорија:Горно Лисиче
ЖС „Брвеница“

**ЖС „Брвеница“** — железничко стојалиште во близина на селото Брвеница.

## Возен ред
* 

## Наводи

Брвеница
Категорија:Брвеница